تورکیه سلاح‌لی قوه‌لری زیتون دالی عملیاتی چرچیوه‌سینده 712 پ.کا.کا/کا.ج.کا/پ.ی.د-ی.پ.گ و داعش تروریستی ضررسیزلشدیریب.
تورکیه سلاحلی قوه لرینین باش قرارگاهی عملیاتین 12-جی گونو ایله باغلی آچیقلاما وئریب:
"تورکیه هاوا قوه‌لری طرفیندن حیاتا کئچیریلن عملیات زامانی پ.کا.کا/کا.ج.کا/پ.ی.د-ی.پ.گ و داعش ترور تشکیلات‌لاری‌نین سیغینا‌جاق، سلاح-مهمات انباری و موضعلری اولان 22 هدف محو ائدیلیب.
حرکاتدا ایشتیراک ائدن اوچاقلار بازا‌لارینا ساغ-سالامات قاییدیب‌لار.
زیتون دالی عملیاتی چرچیوه‌سینده بؤلگه‌دن الده ائدیلن معلومات‌لارا گؤره، 63 پ.کا.کا/کا.ج.کا/پ.ی.د-ی.پ.گ و داعش ترور تشکیلاتی منسوبو یوخ ائدیلیب. حرکاتین باشلانغیجین‌دان اعتبارا ضررسیزلش‌دیریلن تروریست سایی 712-دیر.
حرکاتین پلانلاشدیرما و ایجراسیندا یالنیز تروریست و اونلارا عاید سیغینا‌جاق، موضع، سلاح انباری و دیگر مقصدلر اوچون ایستیفاده ائدیلن هدفلر یوخ ائدیلیب.  سیویل، گوناهیز اینسانلارین و چئوره نین ضرر گؤرمه‌مه‌سی اوچون هر جور دقت و حساسلیق گؤستریلمکده‌دیر.
زیتون دالی حرکاتی چرچیوه‌سینده هاوا و قورو عملیات‌لاری علاقه‌لی و پلان‌لی شکیلده اوغورلا داوام ائدیر.
